《晚归闻李殿丞访别言己屡来不遇》
宋代·梅尧臣

萧条一陋巷，频日见马蹄。
归来稚子告，有客云将暌。
始知君其南，复叹我向西。
岂不怀念慕，吾亲书新齎。
曰吾五男子，爱惜无不齐。
所要立门户，安用同犬鸡。
龊龊守此客，驯驯恋此栖。
二季留左右，足以共挈携。
身许远就禄，幸又奉阿{上弥下女}。
今年还都下，路丧子与妻。
囊罄厌外役，进退类藩羝。
终当改江邑，傥得致音题。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。